ઘરના મુખ્ય દ્વારને તાળાં લગાવી ગેઇટ બંધ કરી તેઓ મારૂતિની આગલી સીટ પર બેઠા અને દરવાજો બંધ કરીને બોલ્યા… “જે.કે. ચાલો…” વિન્ડશિલ્ડની અરપાર અનિમેષ તાકી રહેલા જે.કે. ભાવવિહિન સ્વરે બબડ્યા… “હં… પીળી સાડી… ગુરુવાર… સરસ” અને મરૂતિ કચેરી તરફ પુરપાટ દોડવા લાગી. મારૂતિ મુખ્ય રસ્તાના ટ્રાફિકમાં પ્રવેશી પછી થોડી જ વારમાં જે.કે. અન્ય કાર ચાલકોને ભાંડવા લાગ્યા. અન્ય ડ્રાઇવરોને ભાંડવાની તેમની આગવી જ શૈલી હતી. જે.કે. અન્ય ગાડીઓને બેફામ ઝડપે સાચી-ખોટી સાઇડથી ઓવરટેઇક કરીને ભાંડતા . ! તેઓએ ત્રાંસી આંખે જે.કે. સામે જોયું અને ભારપૂર્વક બોલ્યાં… “જે.કે….” ધ્વનિનો મર્મ પામી ગયેલા જે.કે.એ ખસિયાણું હસીને એક્સીલરેટર ઓછુ કર્યું.